Tatjana Maceinienė

Tatjana Maceinienė (1941 m. rugsėjo 17 d. Maučiadyje, Ostlande – 2025 m. vasario 21 d. Vilniuje)Laimutė Adomavičienė. Tatjana Maceinienė. Visuotinė lietuvių enciklopedija. 2021-10-04. Nuoroda tikrinta 2025-02-25. – lietuvių prozininkė, eseistė, vertėja.

 Biografija 
1963 m. baigė Vilniaus universitetą, įgydama rusų filologijos specialybę, o 1970 m. – Leningrado teatro, muzikos ir kinematografijos institutą (dabar Valstybinė Sankt Peterburgo teatro akademija), kur įgijo dramos režisierės kvalifikaciją. Statė spektaklius Lietuvos ir Rusijos teatruose.Maceinienė Tatjana. Lietuvos rašytojų sąjunga. Nuoroda tikrinta 2025-02-25.

1976–1983 m. dėstė aktorinį meną ir režisūrą Lietuvos konservatorijos Klaipėdos fakultete, taip pat dėstė rusų kalbą ir literatūrą Vilniaus pedagoginėje mokykloje. Dirbo vertėja ir buvo Maskvos disidentų laikraščio „Ekspress-Chronika“ korespondentė.

1995–1999 m. bendradarbiavo su kultūriniu savaitraščiu „Šiaurės Atėnai“, skelbė publikacijų ir straipsnių įvairiomis temomis. 1998–2002 m. rašė katalikiškame žurnale „Sandora“ bei bendradarbiavo su žurnalais „Kultūros barai“, „Naujasis Židinys-Aidai“, „Į Laisvę“. Pastarajame buvo ir redakcinės kolegijos narė.Laimutė Adomavičienė. Tatjana Maceinienė. Visuotinė lietuvių enciklopedija. 2021-10-04. Nuoroda tikrinta 2025-02-25.

Tyrinėjo išeivijos kultūrinį palikimą, parašė daug straipsnių apie Antaną Maceiną, apybraižų apie Zenoną Ivinskį, Juozą Girnių, Juozą Ambrazevičių-Brazaitį.

Nuo 2001 m. buvo Lietuvos rašytojų sąjungos narė.Mirė publicistė, prozininkė, eseistė, vertėja Tatjana Maceinienė. LŽS. 2025-02-25. Nuoroda tikrinta 2025-02-25.

 Bibliografija 
 Pašauktas kūrybai: Antanas Maceina: filosofo asmenybės interpretacija. – Vilnius: Aidai, 2000.
 Ne tikrovės drumzlėse, o idealo šviesoj. – Vilnius: Katalikų pasaulis, 2004.
 Pradžioje buvo Žodis…: pokalbiai su Antanu Maceina-Jasmantu apie poeziją. – Vilnius: Apostrofa, 2004.
 Tikėjimas ir ateitis: Ignas Skrupskelis ir Pranas Dielininkaitis. – Vilnius: Aidai, 2006.
 Kurgi, mirtie, tavasis geluonis?!: pokalbiai su filosofu Antanu Maceina apie mirtį. – Vilnius: Margi raštai, 2007.
 Išmintis, gimusi kančioje: Antanas Maceina: gyvenimas ir kūryba. – Vilnius: Margi raštai, 2008.
 Žmogui gera būti tik meilėje. – Vilnius: Margi raštai, 2009.
 Miegantis protas, arba Serganti Lietuva. – Vilnius: Margi raštai, 2011.
 Vidutinybių įsiviešpatavimas. – Vilnius: Margi raštai, 2013.
 Antano Maceinos tikėjimo fenomenas. – Vilnius: Margi raštai, 2016.
 Nuo ko mes bėgome?.. Julijos Tverskaitės-Maceinienės, Antaninos Tverskaitės, Antano Maceinos dienoraščiai (1940-1946). – Vilnius: Lietuvos gyventojų genocido ir rezistencijos centras, 2019.
 Kapas be paminklo, arba dramatiškas Juozo Ambrazevičiaus-Brazaičio likimas. – Vilnius: Homo liber, 2021.

 Vertimai į rusų kalbą 
 A. Maceina. Didysis inkvizitorius = Великий инквизитор. – Санкт-Петербург: Алетейя, 1999.
 A. Maceina. Niekšybės paslaptis = Тайна беззакония. – Санкт-Петербург: Алетейя, 1999.
 A. Maceina. Jobo drama = Драма Иова. – Санкт-Петербург: Алетейя, 2000.
 A. Maceina. Dievo Avinėlis = Агнец Божий. – Санкт-Петербург: Алетейя, 2002.
 А. Маceina. Dievas ir laisvė = Бог и свобода. – Москва: Общедоступный Православный Университет, основанный протоиереем Александром Менем, 2009.
 R. Granauskas. Trys vienatvės = Три одиночества. – Maskva: žurnalas „Inostrannaja literatūra“ (Иностранная литература), 2018, nr 11.
 S. Parulskis. Telefonas griuvėsiuose = Телефон в развалинах. – Maskva: žurnalas „Inostrannaja literatūra“ (Иностранная литература), 2018, nr 11.
 S. Parulskis. Saldi mirtis = Сладкая смерть. – Маskva: žurnalas „Inostrannaja literatūra“ (Иностранная литература), 2019, nr 9.Maceinienė Tatjana. Lietuvos rašytojų sąjunga. Nuoroda tikrinta 2025-02-25.

 Apdovanojimai 
 2003 m. „Į Laisvę“ fondo lietuviškai kultūrai ugdyti (JAV) ir fondo Lietuvos filialo Rezistencijos premija už knygą apie A. Maceinos gyvenimą bei kūrybą ir eilę straipsnių bei publikacijų apie išeivijos atstovus – žymiausius lietuvių kultūrininkus.
 2004–2005 m. individuali valstybės stipendija už vykdytą projektą „Lietuviškos kultūros paveldo išsaugojimas, populiarinant iškiliausių XX a. lietuvių kultūrininkų – A. Maceinos, J. Ambrazevičiaus-Brazaičio, J. Girniaus bei ktitų – idėjas“.
 2005 m. „Lietuvos ryto” premija už knygą „Pradžioje buvo Žodis…“
 2021 m. apdovanota LDK Gedimino ordino Riterio kryžiumi.Maceinienė Tatjana. Lietuvos rašytojų sąjunga. Nuoroda tikrinta 2025-02-25.

 Šaltiniai 

Kategorija:Lietuvos prozininkai
Kategorija:Lietuvos rašytojai
Kategorija:Lietuvos vertėjai